laion/Wikipedia-Exotic huggingface dataset:
מריה מסקסוניה-אלטנבורג

מריה מסקסוניה-אלטנבורג (בגרמנית: Marie von Sachsen-Altenburg; 14 באפריל 1818 – 9 בינואר 1907) הייתה נסיכה גרמנית, ולאחר מכן מלכת הנובר. מריה נולדה ב-14 באפריל 1818 בהילדבורגהאוזן שהשתייכה לדוכסות סקסוניה-הילדבורגהאוזן, ליוזף, נסיך הכתר של סקסוניה-הילדבורגהאוזן, ולאמליה, דוכסית וירטמברג, בתו של לודוויג, דוכס וירטמברג. בשינויים שחלו במדינות תורינגיה לאחר מותו של פרידריך הרביעי, דוכס סקסוניה-גותה-אלטנבורג ללא יורשים, קיבל סבה פרידריך, דוכס סקסוניה-הילבורגהאוזן את אזור אלטנבורג, והפך לדוכס סקסוניה-אלטנבורג. בשנת 1834 מת סבה פרידריך, דוכס סקסוניה-אלטנבורג, ואביה יוזף, דוכס סקסוניה-אלטנבורג עלה לשלטון במקומו. ב-18 בפברואר 1843 התחתנה מריה עם גאורג, נסיך הכתר של הנובר, ממנו נולדו לה שלושה ילדים. בשנת 1851 מת חמיה ארנסט אוגוסט הראשון, מלך הנובר, ובעלה עלה לשלטון במקומו כגאורג החמישי, מלך הנובר. בשנת 1866 הצטרף בעלה גאורג לאימפריה האוסטרית במלחמת אוסטריה–פרוסיה, וב-29 ביוני נכבשה ממלכת הנובר על ידי הכוחות הפרוסים, וגאורג ומריה ומשפחתם ברחו לאוסטריה. בשלום פראג שנערך בסוף המלחמה, סופחה הנובר לממלכת פרוסיה, ונכללה בפרובינציית הנובר. בני המשפחה התיישבו בגמונדן שבאימפריה האוסטרית, וגאורג ניסה להחזיר את שלטונו ללא הצלחה. בשנת 1872 הייתה מריה הסנדקית של מריה לואיזה, נסיכת שלזוויג-הולשטיין, ובשנת 1878 מת בעלה גאורג החמישי, מלך הנובר. 28 שנים מאוחר יותר מתה מריה ב-9 בינואר 1907 בגמונדן, ונקברה שם. ב-18 בפברואר 1843 התחתנה מריה עם גאורג החמישי, מלך הנובר, ממנה נולדו לו שלושה ילדים: ארנסט אוגוסט, נסיך הכתר של הנובר (1845 -1923) פרדריקה, נסיכת הנובר (1848 -1926) מריה, נסיכת הנובר (1849 -1904) מדיה וקבצים בנושא מריה מסקסוניה-אלטנבורג בוויקישיתוף
פרנק קסייה

פרנק יאניק קסייה (בצרפתית: Franck Yannick Kessié; נולד ב-19 בדצמבר 1996 באורגהיו שבחוף השנהב) הוא כדורגלן איבוארי, המשחק בעמדת הקשר בקבוצת אל-אהלי מליגת העל הסעודית. קסייה גדל במחלקת הנוער של סטלה קלוב מחוף השנהב, ובעונת 2014/2015 החל לשחק בקבוצה הבוגרת של המועדון. בחודש ינואר 2015 חתם קסייה באטאלנטה מהסרייה א', ולקראת עונת 2015/2016 הושאל לצ'זנה מהסרייה ב' למשך עונה אחת. ב-19 בספטמבר 2015 הוא ערך את הופעת הבכורה שלו במועדון, כשנכנס כמחליף בדקה ה-73 בניצחון 1–3 על אסקולי במסגרת המחזור השלישי בליגה. ב-31 באוקטובר הבקיע את שער הבכורה שלו במועדון, שער בדקה ה-75 בניצחון 0–2 על וירטוס לנצ'יאנו במסגרת המחזור ה-11 בליגה. בסך הכל ערך קסייה 37 הופעות ליגה במועדון, בהן הבקיע ארבעה שערים. לקראת עונת 2016/2017 חזר לשחק באטאלנטה. ב-13 באוגוסט 2016 ערך את הופעת הבכורה שלו במועדון, כששיחק 90 דקות והבקיע את השער השלישי בניצחון 0–3 על קרמונזה במסגרת הקופה איטליה. ב-21 באוגוסט ערך את הופעת הבכורה שלו בסרייה א', כששיחק 90 דקות והבקיע צמד שערים בהפסד 3–4 ללאציו במסגרת המחזור הראשון בליגה. ב-2 ביוני 2017 הצטרף למילאן בעסקת השאלה לשנתיים עם התחייבות לרכישה. ב-1 ביולי 2019 חתם על חוזה קבוע במילאן לשלוש שנים. ב-4 ביולי 2022 חתם לארבע שנים בברצלונה. ב-8 בספטמבר 2022 כבש את שער הבכורה בברצלונה במסגרת שלב הבתים של ליגת האלופות נגד ויקטוריה פלזן. ב-19 במרץ 2023 כבש את שער הבכורה שלו בליגה בניצחון 1–2 על ריאל מדריד בקלאסיקו, כשהבקיע בדקה ה-92 את שער הניצחון. השער היה גם השער ה-3,000 של ברצלונה בקמאפ נואו, במסגרת הליגה. ב-6 בספטמבר 2014 ערך קסייה את הופעת הבכורה שלו בנבחרת חוף השנהב, כששיחק 90 דקות בניצחון 1–2 על נבחרת סיירה לאון במשחק ידידות. נכלל בסגל נבחרת חוף השנהב לטורניר גביע אפריקה לאומות 2023. מילאן אליפות איטליה: 2021/2022 ברצלונה אליפות ספרד: 2022/2023 סופר קאפ: 2022/2023 מדיה וקבצים בנושא פרנק קסייה בוויקישיתוף פרנק קסייה, ברשת החברתית אינסטגרם פרנק קסייה, באתר Transfermarkt פרנק קסייה, באתר Soccerway פרנק קסייה, באתר BDFutbol פרנק קסייה, באתר WorldFootball.net פרנק קסייה, באתר National Football Teams פרנק קסייה, באתר FootballDatabase.eu פרנק קסייה, באתר ESPN KESSIE È UN GIOCATORE DEL CESENA באתר הרשמי של צ'זנה, 26 באוגוסט 2015 (באיטלקית) סיכום המשחק, באתר Transfermarkt, ‏ 19 בספטמבר 2015 (באנגלית) סיכום המשחק, באתר Transfermarkt, ‏ 31 באוקטובר 2015 (באנגלית) סיכום המשחק, באתר Transfermarkt, ‏ 13 באוגוסט 2016 (באנגלית) סיכום המשחק, באתר Transfermarkt, ‏ 21 באוגוסט 2016 (באנגלית) יחזק את הסגל של צ'אבי: קסייה רשמית בבארסה, באתר ONE‏, 4 ביולי 2022 הנה אני בא: שלושער ללבנדובסקי, ברצלונה דרסה, באתר ONE‏, 7 בספטמבר 2022 LA LISTE באתר הרשמי של פדרציית הכדורגל האיווארית, 28 בדצמבר 2023 (בצרפתית)
עונת 2005 בגביע ליברטדורס

עונת 2005 בגביע ליברטדורס הייתה העונה ה-46 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-1 בפברואר 2005 והתחרות הסתיימה ב-14 ביולי 2005. בתחרות השתתפו 38 קבוצות מכל מדינות חברי הארגון ומקסיקו. התחרות הסתיימה בניצחון של סאו פאולו, וזאת בפעם השלישית בתולדות המועדון. כמו כן, לראשונה בסדרת הגמר נפגשו קבוצות מאותה מדינה. בתחרות השתתפו 38 קבוצות: ארגנטינה, ברזיל - 5 (כל אחת) קולומביה - 4 פרו, צ'ילה,בוליביה,אקוודור,אורוגוואי, פרגוואי, ונצואלה, מקסיקו- 3 (כל אחת) בתחילה 12 קבוצות (1 מכל המדינות המשתתפות ו-2 מקולומביה) התחרו על 6 מקומות במשחקי הבתים. בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט. בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת. במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, יתרון בשערים שנכבשו במשחקי חוץ, הגרלה. בשלבים שלאחר הבתים החל להיות מיושם חוק שערי חוץ. כמו כן, הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני. במידה ולא הושגה הכרעה לאחר 120 דקות, הקבוצות ביצעו סדרת בעיטות עונשין. לאחר בעיטות עונשין מדיה וקבצים בנושא עונת 2005 בגביע ליברטדורס בוויקישיתוף פרטים על התחרות
מערכת הפועל בעברית

הפועל בשפה העברית הוא סוג מילה המבטאת פעולה מסוימת או הימצאות במצב מסוים. הפועל נוטה לפי גוף ולפי זמן; בעברית שלושה גופים ושלושה זמנים. את הפעלים מרכיבים בדרך כלל שלושה (לפעמים ארבעה או, לעיתים נדירות, חמישה או שישה) עיצורי שורש, וגם מוספיות (תחיליות, תוכיות, פנימיות). הטיית הפעלים נעשית על פי תבניות קבועות המכונות בניינים. בכל פועל מובע גוף כלשהו. למשל, כשאומרים:"הגעתם", הכוונה היא ל"אתם הגעתם". בעברית קיימים שלושה גופים: בזמן הווה נוטים הגופים השונים באופן זהה, וקיימת רק צורות "יחיד" או "יחידה" ו"רבים" או "רבות". מצורת הפועל עצמה לא ניתן לדעת את הגוף אלא אם כן כינוי הגוף מופיע לפני הפועל או לפני מילה אחרת המראה מיהו הגוף המדובר. לדוגמה: הבנות משחקות בחדר — פועל בגוף שלישי. אנו משחקות בחדר — צורה זהה אך בגוף ראשון. קיימים שלושה זמנים: עבר, הווה ועתיד. בנוסף קיימת צורת ציווי שהיא הוראה או פקודה שנגזרת מצורת העתיד, ולפיכך אין מתייחסים אליה כזמן נפרד. ב"ציווי" מטים את הפועל בגוף שני בלבד, מכיוון שאין היגיון בציווי עצמי או בפני אדם שלא נוכח. כל פועל נוטה אחרת בזמנים השונים. למשל, נטיית השורש ש.ר.ק. בגוף שלישי יחיד היא בעבר – "שרק", בהווה – "שורק" ובעתיד – "ישרוק". למערכת הפועל משתייכת גם צורת המקור הנטוי, לדוגמה "לשמור" ו"להיות", וצורת המקור המוחלט, לדוגמה "שָׁמׂר" ו"הָיׂה", שהשימוש בה מועט בעברית המודרנית. לצורות המקור יש שורש ובניין אבל אין להן זמן וגוף. בנוסף לפעלים הבסיסיים, קיימים גם פעלים מורכבים, הבנויים מצירוף של הפועל "היה" בעבר (בהטייה המתאימה) ופועל בהווה, לדוגמה "היינו אוכלים". לפעלים המורכבים יש מספר שימושים: 1. טענות נוגדות מציאות ("גם אם הייתי מנסה לא הייתי מצליח"), 2. הבעת משאלה או בקשה מנומסת ("הייתי רוצה", "הייתי מעדיף"), 3. פעולות חוזרות בעבר ("כל קיץ היינו נוסעים לאגם"), 4. תחליף לפועל בעבר, למניעת בלבול בין העבר להווה ("הוא היה גר שם", "הוא היה נראה טוב"). מוספיות הן אותיות שמתווספות לעיצורי השורש. קיימים שלושה סוגי מוספיות: מוספיות אלו באות לפני עיצורי השורש, והן בדרך כלל מסמנות זמן, כינוי גוף ולעיתים גם בניין. לדוגמה: נִתְכַּתֵּב, [נִתְ]כַּתֵּב – האות נ מציינת את כינוי הגוף, מדברים, ואת הזמן, עתיד, האות ת מציינת את בניין הִתְפַּעֵל. מוספיות אלו מופיעות בין עיצורי השורש והן מסמנות את הבניין. לדוגמה: מכְתִּיבִים, מכְתִּ[י]בִים – האות י מציינת את בניין הִפְעִיל. מוספיות אלו מופיעות לאחר עיצורי השורש והן מסמנות כינוי גוף, זמן ומספר. לדוגמה: שוֹמְרִים, שוֹמְרִ[ים] – האותיות י ומ מציינות את כינוי הגוף, מדברים, נוכחים, נסתרים; את הזמן, הווה; ואת המספר, רבים. שָמַרְנוּ, שָמַרְ[נוּ] – האותיות נ וו מציינות את כינוי הגוף, מדברים; את הזמן, עבר; ואת המספר, רבים. הציווי החדש בניינים בעברית שורשן מערכת הזמנים בלשון המקרא ובעברית החדשה, ב"אנציקלופדיה יהודית" באתר "דעת"
אוניברסיטת נוטינגהאם

אוניברסיטת נוטינגהאם( באנגלית: The University of Nottingham) היא אוניברסיטת מחקר ציבורית שמרכזה בעיר נוטינגהאם, אנגליה. זוהי האוניברסיטה החמישית בגודלה בבריטניה מבחינת כמות הסטודנטים הלומדים בה. היא נוסדה בשנת 1798 כמוסד להכשרת מורים. בשנת 1881, הפכה לאוניברסיטה ובשנת 1948 הוענק לה צ'ארטר מלכותי. האוניברסיטה חברה ברשת אוניברסיטאס 21, בחדשנות מידלנדס ובקבוצת ראסל. הקמפוס המרכזי של האוניברסיטה ממוקם בפרברי העיר נוטינגהאם, ובאתרים נוספים בדרבי, דרבישייר, ולינקולן. נוסף על כך, לאוניברסיטה יש שלוחות אקדמיות מחוץ לאנגליה, במלזיה ובסין. באוניברסיטת נוטינגהאם יש כ-44,000 סטודנטים, ו-9,000 אנשי סגל. ההכנסה השנתית של האוניברסיטה, לשנת 2014–2015 הייתה 593 מיליון ליש"ט (מתוכן 119.4 מיליון ליש"ט ממענקי מחקר וחוזים). האוניברסיטה כוללת 5 פקולטות ובהן יותר מ-50 בתי ספר, מחלקות ומוסדות מחקר: אמנות ומדעי הרוח - נלמדים תחומים כגון תולדות האמנות, היסטוריה, פילוסופיה, מוזיקה, לימודי גרמניה, לימודי אנגלית, לימודי תרבות ומדיה, לימודי שפות ועוד. הנדסה - נלמדים התחומים ההנדסיים הבאים: לימודי הנדסת אווירונאוטיקה, הנדסת כימיה וסביבה, הנדסה אזרחית, הנדסת חשמל, הנדסה מכנית. רפואה ומדעי הבריאות - ניתן ללמוד את התחומים לימודי רפואה, לימודי פיזיולוגיה, סיעוד, פיזיותרפיה, רפואת ספורט, וטרינריה. מדעים - המקצועות המדעיים הנלמדים באוניברסיטה כוללים ביוכימיה, ביולוגיה, כימיה, מדעי המחשב, מתמטיקה, רוקחות, פיזיקה, אסטרונומיה, פסיכולוגיה. מדעי החברה - נלמדים התחומים מנהל עסקים, כלכלה, חינוך, גאוגרפיה, משפטים, מדעי המדינה, סוציולוגיה. דירוג שאנגחאי - מקום 101–150 (2023) Times Higher Education - מקום 130= (2024) דירוג QS לאוניברסיטאות - מקום 100= (2024) מדיה וקבצים בנושא אוניברסיטת נוטינגהאם בוויקישיתוף אתר האינטרנט הרשמי של אוניברסיטת נוטינגהאם (באנגלית) אוניברסיטת נוטינגהאם, ברשת החברתית פייסבוק אוניברסיטת נוטינגהאם, ברשת החברתית אקס (טוויטר) אוניברסיטת נוטינגהאם, ברשת החברתית אינסטגרם A truly global university - Financial Statements Courses by subject area, אתר אוניברסיטת נוטינגהאם
קארל דנקה

קארל דנקה (12 באוגוסט 1870 – 22 בדצמבר 1924) היה רוצח סדרתי גרמני. דנקה נולד במונסטרברג, שלזיה, בממלכת פרוסיה (כיום העיר נקראת זייביץ' והיא עיר פולנית). בגיל 12 הוא ברח מהבית וידוע מעט מאוד על ילדותו ונעוריו. אולם, ידוע כי בבגרותו עבד בתור נגן עוגב בכנסייה המקומית והיה דמות אהודה בקרב הקהילה. דנקה הפסיק לנגן במקהלת הכנסייה בשנת 1906. ב-20 בדצמבר 1924, נעצר דנקה לאחר שתקף אדם בביתו באמצעות גרזן. המשטרה ערכה חיפוש בדירתו של דנקה ומצאה בשר אדם בתוך צנצנות מלאות במלח שימור. כמו כן, נמצאה בדירה רשימה ובה פרטים של 42 אנשים אותם דנקה רצח ואכל בין השנים 1914–1918. נטען כי הוא מכר את בשרם של חלק מקורבנותיו בשוק בוורוצלב כבשר חזיר. יומיים לאחר מעצרו התאבד דנקה בכך שתלה את עצמו בתאו. המרטש מאטלנטה המפלצת מפירנצה מדיה וקבצים בנושא קארל דנקה בוויקישיתוף
אינגליש

אִינְגְלִישׁ (באנגלית: English) שמה באנגלית של השפה האנגלית וכן שם משפחה האם התכוונתם ל... אלכס אינגליש – כדורסלן עבר אמריקני ביל אינגליש – ראש ממשלת ניו זילנד קארל אינגליש – כדורסלן קנדי קרידי אינגליש – דוגמנית אמריקנית אינגליש (עיר) – עיר באינדיאנה, ארצות הברית ג'וני אינגליש – סרט פעולה-קומי, פרודיה על סרטי ג'יימס בונד בכיכובו של רואן אטקינסון ג'וני אינגליש חוזר – סרט פעולה וקומדיה שיצא ב-21 באוקטובר 2011 בכיכובו של רואן אטקינסון
בחירות 1992

האם התכוונתם ל... הבחירות הכלליות בבריטניה 1992 הבחירות לכנסת השלוש עשרה הבחירות לנשיאות ארצות הברית 1992
שקית חימום

שקית חימום (או כרית חימום; באנגלית "Hand warmer") היא מארז המסוגל לייצר חום באופן עצמאי למשך פרק זמן של כמה שעות. שקית חימום היא על פי רוב מארז אישי וחד פעמי המשמש ספורטאים, מטיילים, ואנשי צבא לצורך חימום של איברים במהלך פעילויות חוץ שונות המתבצעות במזג אוויר קר. שקית חימום אישית עשויה לספק חום בטמפרטורה של 40-70°C למשך פרק זמן של 6–24 שעות. שקיות החימום מיוצרות בגדלים של 10 על 13 ס"מ, ובמשקל של כ-50 גרם בממוצע. שלושת הסוגים הנפוצים ביותר של שקיות חימום הם: מבוססות על תגובה כימית אקסותרמית של מתכת (בדרך כלל אבקת ברזל) עם חמצן (מהאוויר). בתהליך זה המתכת מתחמצנת ונפלט חום רב לסביבה. ההרכב הנפוץ של שקיות מהסוג הזה כוללים: אבקת ברזל, חרסית, מסוג ורמיקוליט, שסופחה במי מלח ואבקת פחם פעיל. בעת הסרת מעטפת הפלסטיק שאוטמת את הכרית לאוויר, מתחילה התגובה הכימית שבה חמצן מגיב עם הברזל ומי המלח ליצירה של חלודה. הפחם הפעיל מספק פני שטח גדולים לאגירה של החמצן ולהתרחשות התגובה. 4 F e ( s ) + 3 O 2 ( g ) + 6 H 2 O ( g ) ⟶ 4 F e ( O H ) 3 ( s ) Δ H = − 853.68 K J / m o l o   F e {\displaystyle 4Fe(s)+3O_{2}(g)+6H_{2}O(g)\longrightarrow 4Fe(OH)_{3}(s)\qquad \Delta H=-853.68KJ/molo\ Fe} מבוססות על עיקרון של המסת מוצק כגון סידן כלורי (CaCl2) או מגנזיום גופרתי (MgSO4) במים. שקיות מהסוג הזה מופעלות על ידי קריעה של שקית המים הפנימית, שבהמשך ממיסה לתוכה את קפסולת המלח. תגובות ההמסה הללו משחררות חום רב לסביבה. מבוססות על תגובת גיבוש אקסותרמית של מלח הנמצא ברווית יתר בתמיסה. בעת הפעלה של לחץ פתאומי על השקית, נוצר בתוכה מרכז נוקליאציה (מרכז התגרענות) שמביא ליצירה מידית של גביש מהמלח שמומס. בדרך כלל, נעשה שימוש בתמיסה מימית של סודיום אצטט (CH3COONa), ודיסקית מתכת שמאפשרת יצירה של אתר התגרענות. שקיות חימום מסוג זה הן רב פעמיות, וניתן להשמיש אותן על ידי טבילתן באמבט מים רותחים. בקבוק חם שקית קירור רווית יתר מדיה וקבצים בנושא שקית חימום בוויקישיתוף DIY Hand Warmer at Home (Calcium Chloride), https://www.youtube.com/watch?v=p2zXjv8W38g Hand Warmers ,https://www.youtube.com/watch?v=lrCzAGPwcIY How Hand Warmers Work - Periodic Table of Videos, https://www.youtube.com/watch?v=QfC9kifJyWI
ענת דוברת בן עזרא

ענת דוברת בן עזרא (נולדה ב-7 באפריל 1957) היא משוררת, כותבת תסריטים ועורכת ספרותית ולשונית ישראלית. נולדה בבואנוס איירס, ארגנטינה ב-7 באפריל 1957 למשפחה ישראלית. אביה היה אהרון דוברת, ממקימי קונצרן "כלל" שבו כיהן כמנכ"ל בשנים 1965–1991, ואימה, דליה לבית צור, בתו של יעקב צור (טשרנוביץ) שהיה הציר הראשון של ישראל בכמה ממדינות דרום אמריקה ובהמשך שגריר בארגנטינה ובצרפת. כשמלאו לה שנתיים, חזרה משפחתה לישראל. היא אחותו של איש העסקים שלמה דוברת. ענת גדלה בירושלים ומתגוררת בה גם היום. היא למדה חינוך ופילוסופיה באוניברסיטה העברית. עסקה בחינוך ועבדה עם ילדים בסיכון, לאחר מכן עסקה בשיווק ופרסום. עבדה ברשות השידור ולאחר מכן כתחקירנית עצמאית. בשנת 2000 החלה לעבוד כמתאמת תקשורת בקרן החדשה לישראל. בהמשך עסקה בהתנדבות בייעוץ תקשורת וגיוס משאבים, בין השאר עבור ארגונים חברתיים, כמו איגוד המרכזים לנפגעי תקיפה מינית. נשואה, אם ל-2 בנים. ענת דוברת בן עזרא הוציאה לאור חמישה ספרי שירה. שיריה פורסמו בכתבי עת לשירה ועיתונים שונים. נכללו באנתולוגיות שונות: ב״שירשת״ באתר סנונית, באנתולוגיה ״וקראתי לכך אהבה״ בעריכת משה דור ובאנתולוגיה מקוונת לשירה עברית באתר של נילי דגן. כמו כן כתבה תסריטים, ביניהם התסריט לסרט הדרמה הקצר ״חלבה״, שהוצג בפסטיבל הקולנוע בירושלים ב-1995. הסרט הוקרן בטלוויזיה וזכה בפרס השופטים בתחרות הסרט הקצר בסינמטק תל אביב. "ענת", שירה, הוצאה עצמית, 1974. "מעוין שלם של שמש", שירה, בהוצאת דומינו, 1987 "יאסו איזבלה", שירה, ספרי עתון 77, 1991 "פסוקים משברי יונתן", שירה, בהוצאת דביר, 1994 "אמצעים לראיית לילה" שירה, בהוצאת פרדס, 2016 ענת דוברת בן עזרא, ב"לקסיקון הספרות העברית החדשה" ענת דוברת בן עזרא בשירשת, באתר "סנונית" ענת דוברת בן עזרא בארכיון היוצרים במגזין לשירה, ספרות ואמנות "חוטם" שירה של ענת דוברת בן עזרא "עליתי על תיבת אררט" בתרגום ליידיש ענת דוברת בן עזרא באנתולוגיה מקוונת לשירה עברית באתר של נילי דגן גלריה, העמוד האחורי 11.04.2011, באתר הארץ, 11 באפריל 2011 הספר "אמצעים לראיית לילה", באתר של הוצאת פרדס שירים מתוך "אמצעים לראיית לילה", בכתב העת לשירה "אספקלריה" על האנתולוגיה "וקראתי לכך אהבה", באתר "טקסט" שיר של ענת דוברת בן עזרא, בעיתון "ישראל היום" שיר של ענת דוברת בן עזרא באתר "ליריקה" שיר ענת דוברת בן עזרא מתוך "שבילים", גיליון 18, באתר של בית הסופר מודיעין והסביבה שיר מתוך הספר "אמצעים לראיית לילה" באתר "אוצר מלים" שיר של ענת דוברת בן עזרא במגזין לשירה, ספרות ואמנות "חוטם" אסתר אטינגר, שירי לילה - מאמר, אספקלריה - כתב עת לשירה ענת דוברת בן עזרא, דף שער בספרייה הלאומית ענת דוברת בן עזרא, בלקסיקון הספרות העברית החדשה
סנאי אדום

סנאי אדום או סנאי אירופי (שם מדעי: Sciurus vulgaris) הוא מין של סנאי ממשפחת הסנאיים החי ביערות ממוזגים ברחבי אירואסיה. הוא קרוב משפחה של המין סנאי אפור, החי באמריקה הצפונית ולעיתים מתרבה אתו. אורכו של הסנאי 19-28סנטימטר וזנבו נע בין 14–20 סנטימטר. משקלו מגיע ל-250–340 גרם. שני המינים דומים בגודלם. סנאי זה בעל פרווה אדמונית ובטן לבנה, בעל אוזניים ארוכות, זנב שעיר המזדקר מעלה וכפות חזקות הנחוצות בטיפוס על עצים. לחלק מהפרטים ישנה פרווה חומה או שחורה. הסנאים חיים בחבורות קטנות ומבלים על העצים, וכשאין סכנות גם על הקרקע, והם פעילים בעיקר בשעות הדמדומים. הם מצויים במגוון אזורים, אך נפוצים בעיקר ביערות מחטניים ובטייגה. הם ניזונים בעיקר מאצטרובלי עצי מחט אך גם מזרעים, אגוזים, פטריות, פירות יער, חרקים ואף ביצים וגוזלים. כמו רוב הסנאים הם בעלי שיניים חדות וחזקות היכולות לפצח אגוזים ואצטרובלים קשים. הסנאים יכולים להגיע לתוחלת חיים של 7 שנים בטבע ול-10 שנים בשבי. S. v. alpinus. S. v. altaicus. S. v. anadyrensis. S. v. arcticus. S. v. balcanicus. S. v. chiliensis. S. v. cinerea. S. v. dulkeiti. S. v. exalbidus. S. v. fedjushini. S. v. formosovi. S. v. fuscoater. S. v. fusconigricans S. v. leucourus. S. v. lilaeus. S. v. mantchuricus. S. v. martensi. S. v. ognevi. S. v. orientis. S. v. rupestris S. v. ukrainicus. S. v. varius. S. v. vulgaris מדיה וקבצים בנושא סנאי אדום בוויקישיתוף סנאי אדום, באתר ITIS (באנגלית) סנאי אדום, באתר NCBI (באנגלית) סנאי אדום, באתר Animal Diversity Web (באנגלית) סנאי אדום, באתר האנציקלופדיה של החיים (באנגלית) סנאי אדום, באתר GBIF (באנגלית) סנאי אדום באתר הרשימה האדומה של IUCN מילון בעלי חיים: נכר (תשל"ב), 1972, באתר האקדמיה ללשון העברית
טטיאנה נבקה

טטיאנה אלכסנדרובנה נבקה (ברוסית: Татьяна Александровна Навка;‏ נולדה ב-13 באפריל 1975) היא מחליקה אמנותית רוסית ממוצא יהודי שהשתתפה בהחלקה אמנותית. זכתה שלוש פעמים באליפות רוסיה בהחלקה על הקרח (2003, 2004, 2006), שלוש פעמים זכתה באליפות אירופה (2004–2006) ופעמיים זכתה באליפות העולם (2004, 2005). באולימפיאדת טורינו (2006) התחרתה בהחלקה אמנותית: ריקוד על קרח עם רומן קוסטומרוב וזכתה במדליית זהב אולימפית. טטיאנה נולדה לראיסה, כלכלנית במקצועה ואלכסנדר, מהנדס. בשנת 1988 עברה להתגורר במחוז מוסקבה. נבקה נשואה לדמיטרי פסקוב, דובר הקרמלין. היא ספגה ביקורת נוקבת על כך שרקדה על הקרח בתוכנית ריאליטי רוסית בשם "ריקוד על הקרח" ובו הופיעה עם אנדריי בורקובסקי לבושים כאסירי מחנה ריכוז, על רקע קטע מוזיקלי מתוך הסרט "החיים יפים". במאי 2020 דיווחה כי היא ובעלה אושפזו לאחר שנמצאו חיובים לנגיף הקורונה, במהלך התפרצות נגיף הקורונה ברוסיה. עם זאת, היא הבריאה תוך זמן קצר. מדיה וקבצים בנושא טטיאנה נבקה בוויקישיתוף אתר האינטרנט הרשמי של טטיאנה נבקה (ברוסית) טטיאנה נבקה, ברשת החברתית אינסטגרם טטיאנה נבקה, ברשת החברתית VK טטיאנה נבקה, באתר olympedia.org http://www.bbc.com/news/world-europe-38123170 Our Foreign Staff, ‏Vladimir Putin spokesman's wife sparks outrage with 'Holocaust-on-ice' dance routine, The Telegraph, 27 November 2016 http://www.mirror.co.uk/tv/tv-news/russian-strictly-come-dancing-pair-9349140?service=responsive איתמר אייכנר, סערה ברוסיה: ריקוד "שואה" בריאליטי, באתר ynet, 27 בנובמבר 2016
גשר החגורה הקטנה

גשר החגורה הקטנה החדש (בדנית: Nye Lillebæltsbro) הוא גשר תלוי המחבר את האי פין לחצי האי יוטלנד בדנמרק. המִפְתח העיקרי הוא ברוחב של 600 מטר, העמודים מגיעים לגובה של 120 מטר והגובה המקסימלי מעל פני הים של ספינות שיכולות לעבור מתחתיו הוא 44 מטר.[דרוש מקור] גשר זה היווה תחליף לגשר החגורה הישן במרבית תפקידיו. בניית הגשר החלה בשנת 1965, והסתיימה ב-21 באוקטובר 1970. הגשר נחנך על ידי מלך דנמרק פרדריק התשיעי. הגשר נבנה גם כדי להיות כביש מהיר שיאפשר להגיע ממקום למקום באיים של דנמרק בשל התעבורה הגוברת בין יוטלנד לפין. הכביש המוחזק על ידי הגשר מחומם, על מנת שישמר ללא קרח ושלג בחורף. גשר החגורה הקטנה הישן נבנה על ידי מונברג אנד ת'ורסן. בניית הגשר החלה בשנת 1929 והוא נפתח לתנועה ב-14 במאי 1935. אורכו 1,178 מטרים, רוחבו 20.5 מטרים, גובהו 33 מטרים,[דרושה הבהרה] והמִפְתח העיקרי של הגשר הוא 220 מטרים. על הגשר יש שני פסי רכבת המשמשים כתחבורה מסילתית, שני נתיבים צרים למכוניות וגם מדרכה להולכי רגל. בזמן בניית הגשר לא הורשתה נסיעה של כלי רכב בגשר. הבסיסים של הגשר הורדו לים מאוניות על פי חישובים מדויקים, והאנשים שבנו את הגשר השתמשו בדליי מלט על מנת ליצור תבניות שיהוו את החיבור של הגשר עם היבשה. כאשר הגשר החדש נפתח ונכנס לשימוש בשנת 1970, התייתר תפקידו של הגשר הישן כקו התנועה הראשי למכוניות בין פין ויוטלנד. עם זאת, הוא עדיין משמש כגשר הרכבות היחיד בין יוטלנד ובפונן ובכך הגשר הישן הפך לקו הרכבת היחיד המקשר בין יוטלנד ושלן והיחיד המחבר מבחינת תחבורה בין פרדריסיה ומידלפרת והעיירות הסמוכות. הגשר דורש תחזוקה מתמדת. בעשורים הראשונים לאחר בניית הגשר חברת הבנייה של הגשר דאגה לצבוע את מבנה הפלדה של הגשר מקצה אחד אל הקצה השני. חמישה עד עשרה אנשים דואגים לתחזוקתו של הגשר כל הזמן. בשנת 2015, המדריך "bridgewalking" החל להפעיל סיורים על דפנות הגשר. סיור ממוצע ייקח כמה שעות ברמות אבטחה שונות. מדיה וקבצים בנושא גשר החגורה הקטנה בוויקישיתוף מידע על גשר החגורה הקטנה, באתר "structurae" (באנגלית) Little Belt Bridge, באתר structurae Bridgewalking er åben, באתר tv2fyn ערך זה הוא קצרמר בנושא דנמרק ובנושא מבנים. אתם מוזמנים לתרום לוויקיפדיה ולהרחיב אותו.
חזית עבר הקווקז

חזית עבר הקווקז (ברוסית: Закавказский Фронт) הייתה חזית (מקביל לקבוצת ארמיות בצבאות מערביים) של הצבא האדום שלחמה במלחמת העולם השנייה. החזית הוקמה ב-23 באוגוסט 1941 על בסיס פיקוד עבר הקווקז, וכמפקדה הראשון מונה דמיטרי קוזלוב. החזית הוקמה כהכנה לקראת הפלישה הבריטית-סובייטית לאיראן, ובמהלכה כבשה את איראן בשיתוף פעולה עם כוחות בריטיים על מנת למנוע את התייצבותה של איראן במלחמה לצד מדינות הציר. לאחר הפלישה תפקידה של החזית היה להגן על הגבול עם טורקיה איראן והים השחור. היא כללה את הארמיות ה-45 וה-46 על הגבול הטורקי, ואת הארמיות ה-44 וה-47 על הגבול האיראני. ב-30 בדצמבר של אותה שנה פורקה החזית ועל בסיסה הוקמה חזית הקווקז. ב-15 בפברואר 1942 הוקמה החזית מחדש וכמפקדה מונה איוואן טיולנב. החזית השתתפה בקרבות בצפון הקווקז ובחבל קובאן, ובכלל זה בקרב על קווקז. לאחר סיום המלחמה ב-25 באוגוסט 1945 פורקה החזית ועל בסיסה הוקם פיקוד טביליסי. דמיטרי קוזלוב (23 באוגוסט 1941 - 30 בדצמבר 1941) איוואן טיולנב (15 בפברואר 1942 - 25 באוגוסט 1945) חזית עבר הקווקז (ברוסית)
עונת 2015/2016 בבונדסליגה

עונת 2015/2016 היא העונה ה-53 של הבונדסליגה הגרמנית. העונה החלה ב-14 באוגוסט 2015 והסתיימה ב-14 במאי 2016. באיירן מינכן, אלופת העונה הקודמת, הצליחה לשמור על תוארה, זכתה בתואר והפכה לקבוצה הראשונה הזוכה באליפות 4 שנים ברציפות. 18 קבוצות לקחו חלק במשחקי העונה. קבוצת אינגולשטאדט 04, שסיימה את העונה הקודמת בראשות הבונדסליגה 2 וקבוצת דרמשטאדט 98, שסיימה במקום השני, הצטרפו לליגה. בסיום העונה הקבוצות באיירן מינכן, בורוסיה דורטמונד ובאייר לברקוזן הבטיחו את מקומן בשלב הבתים של ליגת האלופות. בורוסיה מנשנגלדבך הבטיחה את מקומה בשלב הפלייאוף של המפעל. שאלקה 04 ומיינץ 05 הבטיחו את מקומן בשלב הבתים של הליגה האירופית והרטה ברלין הבטיחה את מקומה בסיבוב המוקדמות השלישי. הנובר 96, שסיימה את הליגה במקום האחרון ושטוטגרט שסיימה במקום ה-17 ירדו בסיום העונה לליגה השנייה. קבוצת המבורג הצליחה לשמור את מקומה בליגה לאחר שניצחה במשחקי הפלייאוף את קרלסרוהה שהתמודדה על העלייה. 5 קבוצות החליפו מאמנים במהלך העונה. הופנהיים והנובר החליפו מאמן פעמיים במהלך העונה. יוליאן נגלסמן מונה למאמנה של קבוצת הופנהיים בגיל 28 והיה למאמן הצעיר ביותר בתולדות הבונדסליגה. מדיה וקבצים בנושא עונת 2015/2016 בבונדסליגה בוויקישיתוף באיירן מינכן זכתה באליפות ה-26 שלה והרביעית ברציפות, באתר וואלה, 7 במאי 2016 הצעיר בהיסטוריה: יוליאן נגלסמן בן ה-28 מונה למאמן הופנהיים, באתר וואלה, 11 בפברואר 2016 הוב סטיבנס מונה למאמן הופנהיים במקום גיזדול, באתר ONE‏, 26 באוקטובר 2015 גרמניה: מיכאל פרונצק התפטר מאימון האנובר, באתר וואלה, 21 בדצמבר 2015 גרמניה: תומאס שאף פוטר מהאנובר אחרי שלושה חודשים, באתר וואלה, 3 באפריל 2016
חזית קרים

חזית קרים (ברוסית: Кры́мский фро́нт) הייתה חזית, של הצבא האדום שלחמה במלחמת העולם השנייה. החזית הוקמה ב-28 בינואר 1942 על בסיס חזית הקווקז וכמפקדה מונה דמיטרי קוזלוב. החזית כללה את הארמיות ה-44 ה-47 וה-51, וקיבלה גם שליטה מבצעית על המחוז הצבאי צפון הקווקז, צי הים השחור, שייטת אזוב ובסיס הצי בקרץ'. החזית הוצבה באזור המזרחי של חצי האי קרים, והצליחה להתבסס באזור. במתקפה שבאה בעקבות קרב קרץ' הובסה על ידי הגרמנים, והכוחות פונו תוך השארת שבויים רבים וציוד צבאי רב. כתוצאה מהכישלון הסובייטי, הארמייה ה-11 של הוורמאכט יכלה להתרכז בהמשך מצור סבסטופול. ב-19 במאי 1942 פורקה החזית וחייליה הועברו אל חזית צפון הקווקז. מדיה וקבצים בנושא חזית קרים בוויקישיתוף חזית קרים (ברוסית) מקביל לקבוצת ארמיות בצבאות מערביים